als_Latn dik_Latn sag_Latn
Rama ironizon Bashën nga Erseka: Po të doja pushtet, Luli do më shihte në ëndërr me ato fotografitë e mia…
Kryeministri i Shqipërisë Edi Ramën në vazhdën e takimeve elektorale, ka qene sot në një takim me banoret e Ersekës në të cilën ka folur përballë këtyre banoreve për marrëveshjen me Bashën, në të cilën është shprehur se “Ishte një marrëveshje që ne nuk menduam për pushtetin për vete, por për shtetin e gjithë shqiptarëve. Demokratëve të Ersekës unë u them se i keni borxh PS-së se iu shpëtuam Lulin”.
Ai tha gjithashtu se nëse ai donte timonin pasi do pushtet për vete, nuk do kishte bërë marrëveshje me Bashën për ti dhënë postet në qeveri.
Sipas tij “pasi ata dolën nga çadra nuk kam humbur asnjë centimetër, 198 cm isha para çadrës dhe aq jam. Atyre që u thonë Edi Rama do timonin se do pushtet për vete, po të doja unë pushtet për vete Luli do ishte në çadër me rroba banjo duke parë në ëndërr ato fotografitë e mia. Iu kujtohen ato fotografitë. Ne nuk do ishim këtu tani duke bërë debat por do prisnim 18 Qershorin dhe do merrnim mbi 100 deputetë. Ky është pushteti për vete”.
Kreu i socialistëve u shpreh se “ne do marrim më pak deputetë, sdo marrim 100, por ama do fitojë Shqipëria siç ka fituar nga marrëveshja që bëmë. Ishte një marrëveshje që ne nuk menduam për pushtetin për vete, por për shtetin e gjithë shqiptarëve. Demokratëve të Ersekës unë u them se i keni borxh PS-së se iu shpëtuam Lulin”.
als_Latn als_Latn als_Latn als_Latn als_Latn